**ROKIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL SPORTO RENGINIO ,,CBET RALLY ROKIŠKIS 2024“ FINANSAVIMO**

2024 m. gegužės 22 d. Nr. AV-324

Rokiškis

 Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 punktu, Rokiškio rajono savivaldybės tarybos 2024 metų biudžetu, patvirtintu Rokiškio rajono savivaldybės 2024 m. vasario 15 d. sprendimu Nr. TS-28 ,,Dėl Rokiškio rajono savivaldybės 2024 metų biudžeto patvirtinimo“, Rokiškio rajono savivaldybės prioritetinių renginių sąrašo sudarymo ir finansavimo tvarkos aprašo, patvirtintu Rokiškio rajono savivaldybės tarybos 2021 m. lapkričio 26 d. sprendimu Nr. TS-238 ‚,Dėl Rokiškio rajono savivaldybės prioritetinių renginių sąrašo sudarymo ir finansavimo tvarkos aprašo patvirtinimo“ 21 punktu, atsižvelgdamas į Rokiškio rajono savivaldybės sporto tarybos posėdžio 2024 m. gegužės 20 d. protokolą Nr. 2 ir į Rokiškio rajono savivaldybės sporto ir sveikatinimo tarybos posėdžio 2023 m. rugsėjo 9 d. protokolą Nr. 2:

 1. S k i r i u Viešajai įstaigai „Automotoprojektai“ 24000,00 eurų respublikiniam sporto renginiui „Cbet Rally Rokiškis 2024“ finansuoti iš Rokiškio rajono savivaldybės biudžeto Kultūros, bendruomenės vaikų ir jaunimo gyvenimo aktyvinimo programos (03) eilutės „Rajono reprezentacinių sporto renginių programa“.

 2. P a v e d u asignavimų valdytojui – Švietimo ir sporto skyriaus vedėjui Aurimui Laužadžiui - kontroliuoti programos vykdymą, paskirtų lėšų naudojimo teisėtumą ir ekonomiškumą.

 Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas

Liudas Navickas